На основу члана 4. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС”, број 16/2018), члана 3. Правилника о начину и поступку остваривања права на доделу средстава из буџета општине Беочин за програме и пројекте из области културе, образовања и уметности који су од значаја за општину Беочин („Службени лист Општине Беочин”, број 13/2019), а у складу са Одлуком о буџету општине Беочин за 2025. годину („Службени лист општине Беочин” број 24/2024), Општинско веће општине Беочин, на седници одржаној дана​30.1.2025. године, доноси

 **ГОДИШЊИ ПЛАН**

 **ЈАВНОГ КОНКУРСА ЗА 2025. ГОДИНУ**

**ЗА ДОДЕЛУ ФИНАНСИЈСКИХ СРЕДСТАВА ЗА ФИНАНСИРАЊЕ ИЛИ СУФИНАНСИРАЊЕ ПРОГРАМА/ПРОЈЕКАТА УДРУЖЕЊА У КУЛТУРИ**

Одлуком о буџету општине Беочин за 2025. годину („Службени лист општине Беочин“, број 24/2024), у оквиру раздела 5. Општинска управа, Програм -1201 Развој културе и информисања, Програмска активност - 0002 Јачање културне продукције и уметничког стваралаштва, Функција 820 – Услуге културе, Економска класификација 481000 - Дотације невладиним организацијама планирана су средства у износу од 1.700.000,00 динара. За доделу средстава расписаће се конкурс за доделу средстава из буџета општине Беочин за подстицање програма или недостајућег дела средстава за финансирање програма од јавног интереса које реализују удружења у култури, на територији општине Беочин, и то:

1. Назив јавног конкурса: **Конкурс за доделу финансијских средстава за финансирање или суфинансирање програма/пројеката удружења у култури за 2025. годину;**
2. Циљ јавног конкурса: Циљ доделе средстава је финансирање или суфинансирање програма/пројеката удружења у култури, чији сe програми тичу деловања у области културне делатности, а који доприносе друштвено економском развоју општине Беочин;
3. Област јавног конкурса: Одржавање културних манифестација и догађаја, рад на неговању народних обичаја, учешће на фестивалима, подстицање аматерског културно – уметничког ставаралаштва и др;
4. Ко може да конкурише за средства: Право учешћа на конкурсу имају удружења која су регистрована у складу са Законом о удружењима, основана за остваривање циљева у области у којој се спроводи конкурс, чије седиште се налази на територији општине Беочин, чије активности се реализују на територији општине Беочин и која су доставила уредан Извештај о наменском трошењу средстава за реализацију пројеката у претходној години;
5. Планирани износ средстава: 1.700.000,00 динара;
6. Планирани период објављивања конкурса: фебруар 2025. године;
7. Оквирни датум почетка реализације одабраних програма и њихово трајање:

 Почетак: мај 2025. године,

 Трајање: децембар 2025. године;

1. Посебни захтеви и ограничења:

 - удружење мора бити регистровано најмање три године и може конкурисати само по једном пројекту

 у току године;

 - појединци и самостални уметници који имају пребивалиште на територији општине Беочин, а који

 своје пројекте остварују у партнерским односима са институцијама, удружењима и организацијама

 регистрованим на територији општине Беочин;

 - као и други субјекти у култури осим установа културе чији је оснивач општина Беочин.

ОПШТИНСКО ВЕЋЕ Председавајућа Општинског већа

Број: 01-401-42/2025 Председница општине

Дана: 30.1.2025. године Биљана Јанковић

Б Е О Ч И Н \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_